CELEX: 32008D0418
Language: hu
Date: 2008-05-29 00:00:00
Title: 2008/418/EK: A Bizottság határozata ( 2008. május 29. ) a 2007-es egyesült királyságbeli kéknyelv-betegség leküzdését célzó biztonsági intézkedésekhez történő közösségi pénzügyi hozzájárulásról (az értesítés a C(2008) 2161. számú dokumentummal történt)

6.6.2008   
            
            
               HU
            
            
               Az Európai Unió Hivatalos Lapja
            
            
               L 147/63
            
         
      A BIZOTTSÁG HATÁROZATA
   
   (2008. május 29.)
   a 2007-es egyesült királyságbeli kéknyelv-betegség leküzdését célzó biztonsági intézkedésekhez történő közösségi pénzügyi hozzájárulásról
   (az értesítés a C(2008) 2161. számú dokumentummal történt)
   (Csak az angol nyelvű szöveg hiteles.)
   (2008/418/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 9. cikke (2) bekezdésére,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (2) és különösen annak 3. cikke (3) bekezdésére és 3. cikke (5) bekezdésére,
   mivel:
   
               (1)
            
            
               A 90/424/EGK határozat meghatározza azokat az eljárásokat, amelyek a különleges állat-egészségügyi intézkedésekhez – beleértve a biztonsági intézkedéseket – történő közösségi pénzügyi hozzájárulást szabályozzák. A kéknyelv-betegség mielőbbi felszámolásának elősegítése érdekében a tagállamok számára a kéknyelv-betegség kitörésének leküzdését célzó egyes intézkedések költségeihez pénzügyi hozzájárulást kell nyújtani.
            
         
               (2)
            
            
               A 90/424/EGK határozat 3. cikkének (5) bekezdése szabályokat állapít meg arra vonatkozóan, hogy a tagállamoknál felmerülő költségek hány százaléka fedezhető közösségi pénzügyi hozzájárulásból.
            
         
               (3)
            
            
               A kéknyelv-betegség leküzdését célzó biztonsági intézkedésekhez történő közösségi pénzügyi hozzájárulás kifizetésére a 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról szóló, 2005. február 28-i 349/2005/EK bizottsági rendeletben (3) megállapított szabályok vonatkoznak. A szóban forgó rendelet azokra a közösségi pénzügyi hozzájárulásokra vonatkozik, amelyek a tagállamok számára a 90/424/EGK határozat 3. cikkének (1) bekezdésében említett helyzetekben alkalmazott egyes felszámolási intézkedéseknek a rendeletben meghatározott támogatható költségei tekintetében nyújthatók.
            
         
               (4)
            
            
               2007-ben az Egyesült Királyságban kéknyelv-betegség tört ki. E betegség megjelenése komoly veszélyt jelent a Közösség állatállományára.
            
         
               (5)
            
            
               Ennek megfelelően az Egyesült Királyság meghozta a szükséges biztonsági intézkedéseket a kéknyelv-betegség terjedésének megakadályozása érdekében.
            
         
               (6)
            
            
               Az Egyesült Királyság 2007. november 28-án a közösségi pénzügyi támogatás odaítélését megelőzően a 349/2005/EK rendelet 6. cikkének megfelelően benyújtotta a szükséges pénzügyi információkat.
            
         
               (7)
            
            
               Az Egyesült Királyság teljes mértékben eleget tett a 90/424/EGK határozat 3. cikkében és a 349/2005/EK rendelet 6. cikkében előírt technikai és adminisztratív kötelezettségeinek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az Egyesült Királyságnak nyújtott közösségi pénzügyi hozzájárulás
   A 90/424/EGK határozat 10a. cikkének sérelme nélkül az Egyesült Királyság közösségi pénzügyi hozzájárulásban részesül azon költségekre vonatkozóan, amelyek e tagállam számára a 2007. évi kéknyelv-betegség leküzdését célzó, a 90/424/EGK határozat 3. cikkének (2) bekezdésében említett intézkedésekkel kapcsolatosan merültek fel.
   2. cikk
   Címzett
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2008. május 29-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 327., 2000.12.22., 74. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított határozat.
   
      (2)  HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.
   
      (3)  HL L 55., 2005.3.1., 12. o.